CELEX: 62009TA0147
Language: da
Date: 2013-05-17 00:00:00
Title: Forenede sager T-147/09 og T-148/09: Rettens dom af 17. maj 2013 — Trelleborg Industrie og Trelleborg mod Kommissionen (Konkurrence — karteller — det europæiske marked for pumpeslanger til brug på havet — beslutning, der fastslår en overtrædelse af artikel 81 EF og EØS-aftalens artikel 53 — prisfastsættelse, opdeling af markedet og udveksling af kommercielt følsomme oplysninger — begrebet vedvarende eller gentaget overtrædelse — forældelse — retssikkerhed — ligebehandling — bøder — overtrædelsens grovhed og varighed)

29.6.2013   
            
            
               DA
            
            
               Den Europæiske Unions Tidende
            
            
               C 189/16
            
         Rettens dom af 17. maj 2013 — Trelleborg Industrie og Trelleborg mod Kommissionen
   (Forenede sager T-147/09 og T-148/09) (1)
   
   (Konkurrence - karteller - det europæiske marked for pumpeslanger til brug på havet - beslutning, der fastslår en overtrædelse af artikel 81 EF og EØS-aftalens artikel 53 - prisfastsættelse, opdeling af markedet og udveksling af kommercielt følsomme oplysninger - begrebet vedvarende eller gentaget overtrædelse - forældelse - retssikkerhed - ligebehandling - bøder - overtrædelsens grovhed og varighed)
   2013/C 189/30
   Processprog: engelsk
   
      Parter
   
   
      Sagsøgere: Trelleborg Industrie SAS (Clermont-Ferrrand, Frankrig) (sag T-147/09) og Trelleborg (Trelleborg, Sverige) (sag T-148/09) (ved barrister J. Joshua og advokat E. Aliende Rodríguez)
   
      Sagsøgt: Europa-Kommissionen (ved N. Khan, V. Bottka og S. Noë, som befuldmægtigede)
   
      Sagens genstand
   
   Principal påstand om delvis annullation af Kommissionens beslutning K(2009) 428 endelig af 28. januar 2009 vedrørende en procedure i henhold til artikel 81 EF og EØS-aftalens artikel 53 (sag COMP/39.406 — Pumpeslanger til brug på havet), for så vidt som denne beslutning vedrører sagsøgerne, og en subsidiær påstand om ophævelse eller væsentlig nedsættelse af den bøde, som sagsøgeren er blevet pålagt ved denne beslutning.
   
      Konklusion
   
   
               1)
            
            
               Artikel 1, litra g) og h), i Kommissionens beslutning K(2009) 428 endelig af 28. januar 2009 om en procedure i henhold til artikel 81 (EF) og EØS-aftalens artikel 53 (Sag COMP/39.406 — Pumpeslanger til brug på havet) annulleres, for så vidt som den omhandler perioden fra den 13. maj 1997 til den 21. juni 1999.
            
         
               2)
            
            
               I øvrigt frifindes Europa-Kommissionen.
            
         
               3)
            
            
               Hver part bærer sine egne omkostninger.
            
         
      (1)  EUT C 153 af 4.7.2009.